REPUBLIKA SRBIJA

NARODNA SKUPŠTINA

Odborza obrazovanje, nauku,

tehnološki razvoj i informatičko društvo

14 Broj: 06-2/278-19

8. novembar 2019. godine

B e o g r a d

ZAPISNIK

41. SEDNICE ODBORAZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 6. NOVEMBRA 2019. GODINE

Sednica je počela u 11,30 časova.

Sednici je predsedavao predsednik Odbora, Muamer Zukorlić.

Sednici su prisustvovali sledći članovi, odnosno zamenici članova Odbora: Miletić Mihajlović, prof. dr Marko Atlagić, Nikola Savić (zamenik Dubravka Bojića), Milena Bićanin, Mihailo Jokića, prof. dr Milan Knežević, mr Đorđe Kosanić, Fatmir Hasani, Ljupka Mihajlovska i prof. dr Zoran Dragišić (zamenik Ljubiše Stojmirovića).

 Sednici nisu prisustvovali članovi Odbora: dr Vladimir Orlić, Nataša St. Jovanović, dr Žarko Obradović, dr Žarko Korać, dr Aleksandra Jerkov i Olena Papuga , kao ni njihovi zamenici.

 Na predlog predsednika Odbora, usvojen je sledeći:

Dnevni red:

1. Razmatranje predloga za organizovanje javnog slušanja na temu: „Obrazovanje na jezicima nacionalnih manjina“.

Pre prelaska na razmatranje utvrđenog dnevnog reda, Odbor je usvojio zapisnik 40. sednice.

 Prva tačka dnevnog reda

 Obrazlažući, zašto je predložio ovu temu za javno slušanje, predsednik Odbora je podsetio da je narodna poslanica i član Odbora Olena Papuga podnela inicijativu u tom smislu 2017. godine, a u junu mesecu o.g. ponovo je aktuelizovala.

Želja je da se u javno slušanje uključi što više učesnika iz različitih obrazovnih institucija i sugestijama o obrazovanju na jezicima nacionalnih manjina doprinesu da ih „Parlament“, ako je potrebno, svojim aktima unapredi.

Govoreći o terminu održavanja javnog slušanja, predložio je da to bude petak, 22. juna u 14,00 časova, jer u međuvremenu Odbor za ljudska i manjinska prava i ravnopravnost polova ima već planirane aktivnosti koje uključuju i nacionalne savete nacionalnih manjina.

 Predsednik Odbora, takođe je predložio, da pored učesnika, koje je nabrojao, nacionalni saveti nacionalni manjina budu zastupljeni srazmerno njihovoj veličini, ali je na primedbu Miletić Mihajlovića, da se ne pravi razlika u broju predstavnika ovih saveta, dao nov predlog-da svaki savet budu predstavljen, maksimalno sa tri učesnika.

I na kraju izlaganja, prihvatio je sugestiju Đorđa Kosanića, da se na javno slušanje pozovu svi načelnici školskih uprava, a ne samo oni na čijoj teritoriji značajno gravitiraju nacionalne manjine.

 S obzirom na to da nije bilo drugih predloga, Odbor je, nakon glasanja, jednoglasno doneo odluku da se javno slušanje na temu: „Obrazovanje na jezicima nacionalnih manjina“, održi u petak, 22. novembra 2019. godine, sa početkom u 14,00 časova.

 Sednica je završena u 11,50 časova.

 SEKRETAR PREDSEDNIK

Dragomir Petković Muamer Zukorlić